# Rekisteri- ja tietosuojaseloste

Tämä on Kasvun ja vanhenemisen tutkijat ry:n henkilötietolain (10 ja 24 §) ja EU:n yleisen tietosuoja-asetuksen (GDPR) mukainen rekisteri- ja tietosuojaseloste. Laadittu 9.3.2021. Viimeisin muutos 9.3.2021.

## Rekisterinpitäjä

Kasvun ja vanhenemisen tutkijat ry,

Yhteiskuntatieteiden ja filosofian laitos

PL 35

40014 Jyväskylän yliopisto

pj@gerontologia.fi

sihteeri@gerontologia.fi

## Yhteyshenkilö rekisteriä koskevissa asioissa

Salla Era, jasensihteeri@gerontologia.fi

Kasvun ja vanhenemisen tutkijat ry/ Salla Era

Yhteiskuntatieteiden ja filosofian laitos

PL 35

40014 Jyväskylän yliopisto

## Rekisterin nimi

Kasvun ja vanhenemisen tutkijat ry:n jäsenrekisteri

## Oikeusperuste ja henkilötietojen käsittelyn tarkoitus

Jäsenrekisteri on perustettu rekisteröityjen jäsenyyden ylläpitämiseksi. Rekisteröity on EU:n tietosuoja-asetuksen mukaisesti omalla suostumuksella ja yhdistyksen lakisääteisen velvollisuuden vuoksi kirjattu tähän jäsenrekisteriin. Rekisteröidyn tietojen käsittely on tarpeen rekisterinpitäjän jäsenmaksun laskutuksen, jäsenmaksulla saatavan Gerontologia-lehden ja uutiskirjeiden lähetyksen sekä yhdistyksen toiminnasta ja tapahtumista tiedottamisen vuoksi. Yleisemmin rekisterin avulla seurataan KaVa ry:n jäsenmaksutilannetta ja jäsenmäärän kehittymistä.

## Rekisterin tietosisältö

Rekisteristä löytyvät seuraavat henkilön yksilöintitiedot:

- etu- ja sukunimi (nimi)

- sähköpostiosoite

- postiosoite, postinumero ja toimipaikka

- jäsenyyden tyyppi (normaali-, opiskeli- tai eläkeläisjäsenyys).

- jäsenmaksutilanne nykyiseltä sekä kolmelta (3) aiemmalta laskutusvuodelta, joina hän on ollut yhdistyksen jäsenenä.

Jäsenen erotessa yhdistyksestä jäsentiedoista poistetaan sähköpostiosoite, osoitetiedot, jäsenyyden tyyppi ja jäsenmaksutiedot. Rekisteriin jää henkilön nimi ja eropäivä sekä tapa, jolla hän on ilmoittanut erostaan.

## Säännönmukaiset tietolähteet

Rekisteriin tallennettavat tiedot (kuvattu kohdassa 5) saadaan rekisteröitävältä henkilöltä jäseneksi liittymisen yhteydessä. Henkilö liittyy yhdistyksen jäseneksi tapahtuman yhteydessä manuaalisen ilmoittautumislomakkeen täyttämällä, Webropol-pohjaisen lomakkeen kautta tai lähettämällä sähköpostin yhdistyksen jäsensihteerille. Jäsensihteeri käyttää jäsenasioiden hoitoon asianmukaisesti suojattua sähköpostia. Jäseneksi liittyessään henkilö hyväksyy tietojensa käsittelyn sähköpostitse.

## Tietojen säännönmukaiset luovutukset ja tietojen siirto EU:n tai ETA:n ulkopuolelle

Jäsenen rekisteritietoja (nimi ja postiosoite) lähetetään säännöllisesti, neljä (4) kertaa vuodessa, Gerontologia -lehden toimitussihteerille asianmukaisesti suojattuna. Toimitussihteeri välittää tiedot asianmukaisesti suojattuna painotaloon lehden perille toimittamista varten.

Henkilötietojen käsittely on jäsenmaksujen laskutuksen osalta ulkoistettu Isolta Oy:lle (y-tunnus 1854047-8). Rekisteröity jäsen hyväksyy tämän liittyessään yhdistyksen jäseneksi ja luovuttaessaan tietojaan rekisteriin.

Lisäksi jäsensihteeri toimittaa kerran vuodessa jäsenrekisterin kokonaisuudessaan tilintarkastustoimistolle (BDO Oy Tampere, y-tunnus 2776089-4) asianmukaisesti suojattuna lakisääteistä tilintarkastusta varten.

Yhdistyksen hallitukselle luovutetaan rekisterin jäsenmäärää ja maksutilannetta kuvaavia tietoja. Hallitukselle annetaan suullisesti tarvittaessa myös yhdistykseen liittyneiden, eronneiden ja eronneiksi katsottavien jäsenten nimiä.

Muilta osin tietoja ei luovuteta eteenpäin. Tietoja ei luovuteta EU:n tai ETA:n ulkopuolelle.

## Rekisterin suojauksen periaatteet

Mikäli jäsen liittyy yhdistykseen manuaalisella tai Webropol-pohjaisella ilmoittautumislomakkeella, hänen tietonsa siirretään sähköiseen rekisteriin. Tämän jälkeen manuaaliset ilmoittautumislomakkeet sekä Webropoliin tallennetut henkilötiedot tuhotaan asianmukaisesti. Yhdistys ei säilö manuaalista aineistoa, jossa käsitellään jäsenten tietoja.

Rekisteritiedot säilytetään tiedostossa, joka on asianmukaisesti salasanalla suojatussa tallennustilassa. Rekisteriin on suora pääsy vain yhdistyksen jäsensihteerillä.

## Tarkastusoikeus ja oikeus vaatia tiedon korjaamista

Jokaisella on oikeus tarkastaa rekisteriin tallennetut, itseään koskevat tiedot ottamalla yhteyttä yhdistyksen jäsensihteeriin.

Jokainen voi pyytää omien, rekisterissä olevien virheellisten tietojen korjausta. Korjaus tulee tehdä ottamalla yhteyttä yhdistyksen jäsensihteeriin sähköpostitse

Rekisterinpitäjä voi pyytää tarvittaessa pyynnön esittäjää todistamaan henkilöllisyytensä. Rekisterinpitäjä vastaa jäsenelle EU:n tietosuoja-asetuksessa säädetyssä ajassa (pääsääntöisesti kuukauden kuluessa).

## Muut henkilötietojen käsittelyyn liittyvät oikeudet

Kasvun- ja vanhenemisen tutkijat ry voi tehdä muutoksia tähän selosteeseen ja siihen liittyviin tietoihin. Jäseniä kehotetaan tarkastamaan säännöllisin väliajoin tämä tietosuojaseloste.

 Rekisterissä olevalla henkilöllä on oikeus pyytää häntä koskevien henkilötietojen poistamiseen rekisteristä. Lisäksi rekisteröidyillä on muut EU:n yleisen tietosuoja-asetuksen mukaiset oikeudet kuten henkilötietojen käsittelyn rajoittaminen tietyissä tilanteissa. Pyynnöt tulee lähettää sähköpostitse jäsensihteerille.